|  |
| --- |
|  |
| **Gulbenes novada pašvaldības**  **ūdenssaimniecības pakalpojumu attīstības veicināšanas komisija** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401  Tālrunis 64497710, mob. 26595362, e-pasts: [dome@gulbene.lv](mailto:dome@gulbene.lv), [www.gulbene.lv](http://www.gulbene.lv) |

**Gulbenes novada pašvaldības**

**ūdenssaimniecības pakalpojumu attīstības veicināšanas komisijas sēdes**

**PROTOKOLS**

Gulbenē

**2024. gada 16.augustā Nr. GND/2.11.1/24/2**

**Sēdi atklāj:** plkst. 9.00

**Sēdi vada**: Ūdenssaimniecības pakalpojumu attīstības veicināšanas komisijas loceklis/sekretāre, Gulbenes novada Centrālās pārvaldes Īpašumu pārraudzības nodaļas vides pārvaldības speciāliste Dace Kurša;

**Sēdē piedalās:**

Komisijas locekļi:

* Gulbenes novada Gulbenes pilsētas pārvaldes vadītājs Gints Āboliņš;
* Gulbenes novada Centrālās pārvaldes Juridiskās un personālvadības nodaļas vecākā juriste Inta Bindre;
* Gulbenes novada Gulbenes pilsētas pārvaldes nekustamā īpašuma pārvaldnieks Kaspars Rakstiņš.

**Sēdē nepiedalās**: Ūdenssaimniecības pakalpojumu attīstības veicināšanas komisijas priekšsēdētāja, Gulbenes novada pašvaldības domes priekšsēdētāja vietniece Guna Švika

**Sēdi protokolē:** Ūdenssaimniecības pakalpojumu attīstības veicināšanas komisijas loceklis, Gulbenes novada Centrālās pārvaldes Īpašumu pārraudzības nodaļas vides pārvaldības speciāliste Dace Kurša

**DARBA KĀRTĪBA:**

1. Par Gulbenes novada pašvaldības līdzfinansējuma izmaksas veikšanu nekustamā īpašuma Raiņa iela 28, Gulbene, Gulbenes novads, pieslēguma centralizētajai ūdensapgādes un kanalizācijas sistēmas būvniecībai.

**1.§**

**Par Gulbenes novada pašvaldības līdzfinansējuma izmaksas veikšanu nekustamā īpašuma Raiņa iela 28, Gulbene, Gulbenes novads, pieslēguma centralizētajai ūdensapgādes un kanalizācijas sistēmas būvniecībai**

ZIŅO: D. Kurša

LĒMUMA PROJEKTU SAGATAVOJA: D. Kurša, I. Bindre

DEBATĒS PIEDALĀS:

2024. gada 5.jūlijā Gulbenes novada pašvaldība saņēma […], […], 2024. gada 4.jūlija iesniegumu (Gulbenes novada pašvaldībā reģistrēts ar Nr. GND/5.9/24/2328-M) par nekustamā īpašuma Raiņa iela 28, Gulbene, Gulbenes novads, pieslēguma centralizētajai ūdensapgādes un/vai kanalizācijas sistēmai būvniecības darbu pabeigšanu un pašvaldības līdzfinansējuma izmaksu. Vienlaikus iesniegumam ir pievienoti pieslēguma būvniecības izdevumus 2589,57 EUR (divi tūkstoši pieci simti astoņdesmit deviņi *euro* piecdesmit septiņi centi) apmērā apliecinoši dokumenti.

[…]uz Latvijas Republikas Vidzemes apgabaltiesas zvērināta notāra […]2024.gada 13.jūnijā izdotas Universālpilnvaras […]pamata rīkojas […], vārdā ar tiesībām pārzināt visas viņa lietas, un šim nolūkam jebkurā laikā un jebkurā vietā pārstāvēt viņu, ciktāl vispār pārstāvība ir iespējama, to nekādi un ne ar ko neierobežojot, un tajā skaitā (bet ne tikai).

Gulbenes novada pašvaldības ūdenssaimniecības pakalpojumu attīstības veicināšanas komisija (turpmāk – Komisija) 2024.gada 18.jūnija sēdē nolēma (protokols Nr.GND/2.11.1/24/1, 1.p) piešķirt […] […] , Gulbenes novada pašvaldības līdzfinansējumu 50% apmērā no būvniecības izmaksām, bet ne vairāk kā 2000,00 EUR (divi tūkstoši *euro*) dzīvojamās mājas ar kadastra apzīmējumu 5001 008 0078 001 un adresi Raiņa iela 28, Gulbene, Gulbenes novads, pieslēgšanai centralizētajai ūdensapgādes un kanalizācijas sistēmai un uzdot pēc pieslēguma būvniecības darbu pabeigšanas un līgumu par sabiedrisko ūdenssaimniecības pakalpojumu lietošanu noslēgšanas ar pakalpojuma sniedzēju iesniegt Komisijai pieslēguma centralizētajai ūdensapgādes un kanalizācijas sistēmai būvniecības izdevumus apliecinošus dokumentus izmaksājamā pašvaldības līdzfinansējuma apmēra noteikšanai.

2024.gada 18.jūnijā […][…] vārdā noslēdza līdzfinansējuma līgumu Nr. GND/9.19/24/322 par pašvaldības līdzfinansējumu nekustamā īpašuma pieslēguma centralizētajai kanalizācijas un/vai ūdensapgādes sistēmai būvniecības darbu izdevumu kompensēšanai.

Gulbenes novada pašvaldības domes 2020.gada 29.oktobra saistošo noteikumu Nr.23 “Par Gulbenes novada pašvaldības līdzfinansējumu nekustamā īpašuma pieslēgšanai centralizētajai ūdensapgādes un kanalizācijas sistēmai” 25.punkts noteic, ka pretendents pēc pieslēguma būvniecības darbu pabeigšanas un līguma par sabiedrisko ūdenssaimniecības pakalpojumu sniegšanu nekustamajā īpašumā noslēgšanas ar pakalpojumu sniedzēju iesniedz pašvaldībā būvniecības darbu izdevumus apliecinošus dokumentus.

[…]2024. gada 5. jūlijā Gulbenes novada pašvaldībā iesniedza sekojošus dokumentus:

- 2023. gada 1. augusta Swedbank AS maksājuma uzdevumu Nr. 101 (rēķina Nr. AV144) par pārskaitījumu SIA “Gulbenes Energo Serviss” ar maksājuma mērķi: tehnisko noteikumu sagatavošana, par kopējo summu 22,01 EUR (divdesmit divi *euro* viens cents);

- 2023. gada 22. augusta SIA METRUM, vienotais reģistrācijas Nr. 40003388748, līgumu Nr. 44-23-00062 par topogrāfisko uzmērīšanu Raiņa ielā 26 un 28, Gulbenē, Gulbenes novadā, LV-4401 (kadastra apzīmējums 5001 008 0079 un 5001 008 0078), par kopējo summu 320,00 EUR (trīs simti divdesmit *euro* nulle centi);

- 2023. gada 22. augusta SIA METRUM, vienotais reģistrācijas Nr. 40003388748 rēķinu Nr.44-23-00062-A1 par topogrāfijas darbiem Raiņa ielā 26 un 28, Gulbenē, Gulbenes novadā, LV-4401 (kadastra apzīmējums 5001 008 0079 un 5001 008 0078), par kopējo summu 320,00 EUR (trīs simti divdesmit *euro* nulle centi);

- 2024. gada 23. augusta Swedbank AS maksājuma uzdevumu Nr.8 par pārskaitījumu SIA METRUM ar maksājuma mērķi: rēķins Nr. 44-23-00062-A1 Topogrāfijas darbi, par kopējo summu 320,00 EUR (trīs simti divdesmit *euro* nulle centi);

- 2024. gada 25. jūnija AS “Akvedukts”, vienotais reģistrācijas Nr. 40003236340, pavadzīmi Nr. AK24 063807 par būvmateriālu iegādi, par kopējo summu 1537,45 EUR (viens tūkstotis pieci simti trīsdesmit septiņi *euro* četrdesmit pieci centi);

- 2024. gada 26. jūnija Swedbank AS maksājuma uzdevumu Nr. 98 par pārskaitījumu AS “Akvedukts” ar maksājuma mērķi: pavadzīme Nr. AK24063807, materiāli, par kopējo summu 1537,45 EUR (viens tūkstotis pieci simti trīsdesmit septiņi *euro* četrdesmit pieci centi);

- 2024. gada 26. jūnija SIA “Gulbenes Energo Serviss” aktu Nr. GES/6.8/24/282 par darbu izpildi – jaunu ūdensvada/kanalizācijas pieslēgumu, par kopējo summu 56,71 EUR (piecdesmit seši *euro* septiņdesmit viens cents);

- 2024. gada 4. jūlija Swedbank AS maksājuma uzdevumu Nr.99 par pārskaitījumu SIA “Gulbenes Energo Serviss” ar maksājuma mērķi: rēķins R24-0397, jauns ūdensvada, kanalizācija pieslēgums, par kopējo summu 56,71 EUR (piecdesmit seši *euro* septiņdesmit viens cents);

- 2024. gada 4. jūlija SIA “Rubate”, vienotais reģistrācijas Nr. 40003291605, pavadzīmi RB04329 par smilts 30 m3 piegādi Raiņa ielā 28, Gulbenē, Gulbenes novadā, par kopējo summu 471,90 EUR(četri simti septiņdesmit viens *euro* deviņdesmit centi);

- 2024.gada 4.jūlija Swedbank AS maksājuma uzdevumu Nr.98 par pārskaitījumu SIA “Rubate” ar maksājuma mērķi: smilts, par kopējo summu 471,90 EUR (četri simti septiņdesmit viens *euro* deviņdesmit centi);

- 2024. gada 4. jūlija SIA “RGMP”, vienotais reģistrācijas Nr. 54103117131, rēķinu Nr. 4/07-2024-1, par inženiertīklu izpildmērījuma plāna sagatavošanu objektā: ūdensvada un kanalizācijas pievadu izbūve īpašumam Raiņa ielā 28, Gulbenē (Raiņa iela 28, Gulbene, Gulbenes novads, LV-4401) par kopējo summu 181,50 EUR (viens simts astoņdesmit viens *euro* piecdesmit centi);

- 2024. gada 4. jūlija Swedbank AS maksājuma uzdevumu Nr. 98 par pārskaitījumu SIA “RGMP” ar maksājuma mērķi: mērniecības pakalpojumi, par kopējo summu 181,50 EUR (viens simts astoņdesmit viens *euro* piecdesmit centi).

Saskaņā ar Gulbenes novada pašvaldības domes 2020.gada 29.oktobra saistošo noteikumu Nr.23 “Par Gulbenes novada pašvaldības līdzfinansējumu nekustamā īpašuma pieslēgšanai centralizētajai ūdensapgādes un kanalizācijas sistēmai” 26.punktu komisija viena mēneša laikā pēc 25.punktā noteikto dokumentu saņemšanas apstiprina kompensējamo pieslēguma būvniecības darbu izdevumu aprēķinu un pieņem lēmumu par pretendentam izmaksājamo pašvaldības līdzfinansējuma apmēru.

Pēc visu iepriekš minēto dokumentu saņemšanas, Komisija veica kompensējamo pieslēguma būvniecības darbu izdevumu aprēķinu. Sagatavojot kompensējamo pieslēguma būvniecības darbu izdevumu aprēķinu, tika ņemtas vērā dzīvojamās mājas ar kadastra apzīmējumu 5001 008 0078 001 un adresi Raiņa iela 28, Gulbene, Gulbenes novads, pieslēguma būvniecībai izpildīto būvdarbu un uzmērīšanas izmaksas.

Saskaņā ar Gulbenes novada pašvaldības domes 2020. gada 29. oktobra saistošo noteikumu Nr. 23 “Par Gulbenes novada pašvaldības līdzfinansējumu nekustamā īpašuma pieslēgšanai centralizētajai ūdensapgādes un kanalizācijas sistēmai” 6. punktu pieslēguma būvniecības izmaksās tiek ietverti izdevumi par topogrāfiskā plāna izstrādi, būvju situācijas plāna vai inženiertīklu situācijas plāna izstrādi, apliecinājuma kartes izstrādi, inženiertīkla pievada novietojuma plāna izstrādi saskaņā ar Ministru kabineta 2017. gada 9. maija noteikumu Nr. 253 “Atsevišķu inženierbūvju būvnoteikumi” 18. punktu, ūdensvada ievada un/vai kanalizācijas izvada izbūvi, komercuzskaites mēraparāta mezgla izbūvi, kā arī par uzmērīšanu – ierīkotā inženiertīkla izpildmērījuma plāna izstrādi un reģistrāciju topogrāfiskās informācijas datubāzē.

Grāmatvedības likuma 11.panta pirmā daļa cita starpā noteic, ka attaisnojuma dokuments ir dokuments, kurš apliecina uzņēmuma saimnieciskā darījuma esību un kurā ietverti vismaz šā panta piektajā daļā minētie rekvizīti un informācija par saimniecisko darījumu. Attaisnojuma dokumentu var sagatavot elektroniskā vai papīra formā. Savukārt šā panta piektā daļa noteic, ka attaisnojuma dokumentā ietverami vismaz šādi rekvizīti un informācija par saimniecisko darījumu: 1) dokumenta veida nosaukums; 2) dokumenta datums; 3) dokumenta numurs; 4) ziņas par uzņēmumu, kas ir saimnieciskā darījuma dalībnieks, kurš savā vārdā izdod dokumentu (turpmāk – dokumenta autors): a) dokumenta autora nosaukums (komercsabiedrībai, individuālajam komersantam – firma), reģistrācijas numurs vai nodokļu maksātāja reģistrācijas kods, b) ja dokumenta autors ir tāda fiziskā persona, kas veic saimniecisko darbību, bet nav individuālais komersants, – vārds un uzvārds, nodokļu maksātāja reģistrācijas kods; 5) ziņas, kas ļauj nepārprotami identificēt citus saimnieciskā darījuma dalībniekus, ja tādi ir (norāda tādas pašas ziņas, kādas šīs daļas 4. punktā noteiktas attiecībā uz dokumenta autoru); 6) ja cits saimnieciskā darījuma dalībnieks ir fiziskā persona, kas neveic saimniecisko darbību, – vārds un uzvārds. Personas kodu (ja personai tāds piešķirts) norāda pēc šīs personas pieprasījuma vai ja tas izriet no citiem normatīvajiem aktiem; 7) saimnieciskā darījuma apraksts un vērtība naudas izteiksmē, bet normatīvajos aktos noteiktajos gadījumos – arī cita informācija par saimniecisko darījumu (piemēram, daudzums, mērvienība); 8) atsevišķiem attaisnojuma dokumentu veidiem – arī citi normatīvajos aktos noteiktie obligātie rekvizīti; 9) par attaisnojuma dokumentā sniegtās informācijas pareizību atbildīgās personas paraksts (izņemot šā panta sestajā, septītajā un astotajā daļā minētos gadījumus).

Izvērtējot iesniegto pieslēguma būvniecības izdevumu apliecinošo dokumentu atbilstību, un veicot kompensējamo pieslēguma būvniecības darbu izdevumu aprēķinu, Komisija konstatē, ka iesniegtajā 2023. gada 22. augusta SIA METRUM, vienotais reģistrācijas Nr. 40003388748, līgumu Nr. 44-23-00062 par topogrāfisko uzmērīšanu Raiņa ielā 26 un 28, Gulbenē, Gulbenes novadā, LV-4401 (kadastra apzīmējums 5001 008 0079 un 5001 008 0078), par kopējo summu 320,00 EUR (trīs simti divdesmit *euro* nulle centi), 2023. gada 22. augusta SIA METRUM, vienotais reģistrācijas Nr. 40003388748 rēķinā Nr.44-23-00062-A1 par topogrāfijas darbiem Raiņa ielā 26 un 28, Gulbenē, Gulbenes novadā, LV-4401 (kadastra apzīmējums 5001 008 0079 un 5001 008 0078), par kopējo summu 320,00 EUR (trīs simti divdesmit euro nulle centi) un 2024. gada 23. augusta Swedbank AS maksājuma uzdevumā Nr.8 par pārskaitījumu SIA METRUM ar maksājuma mērķi: rēķins Nr. 44-23-00062-A1 Topogrāfijas darbi, par kopējo summu 320,00 EUR (trīs simti divdesmit *euro* nulle centi) ir norādīta otra pakalpojumu sniegšanas vieta: Raiņa iela 26, Gulbene, Gulbenes novads, kadastra apzīmējums 5001 008 0079, summa nav sadalīta pa pakalpojuma veikšanas objektiem. Minētā zemes vienība neietilpst […]piederošā nekustamā īpašuma ar kadastra numuru 5001 008 0078 un adresi Raiņa iela 28, Gulbene, Gulbenes novads, sastāvā. Ņemot vērā iepriekš minēto, Komisija secina, ka atbilstoši saimnieciskā darījuma aprakstam rēķinā un maksājuma uzdevumā norādītās izmaksas 320,00 EUR (trīs simti divdesmit *euro* nulle centi) apmērā nav attiecināmas tikai uz […]piederošajā nekustamajā īpašumā ar kadastra numuru 5001 008 0078 veiktajiem topogrāfijas darbiem, bet arī uz citai personai piederošajā nekustamajā īpašumā veiktajiem topogrāfijas darbiem. Ievērojot iepriekš minēto, Komisijas ieskatā nav tiesiska pamata topogrāfijas pakalpojuma izmaksas 320,00 EUR (trīs simti divdesmit *euro* nulle centi) apmērā attiecināt dzīvojamās mājas ar kadastra apzīmējumu 5001 008 0078 001 un adresi Raiņa iela 28, Gulbene, Gulbenes novads, pieslēguma centralizētajai ūdensapgādes un kanalizācijas sistēmai būvniecības izmaksām.

Ņemot vērā iepriekš minēto, atbilstoši pieslēguma būvniecības darbu atbalstāmo izdevumu aprēķinam ūdensapgādes un kanalizācijas sistēmas pieslēguma kopējās izmaksas sastāda 2269,57 EUR (divi tūkstoši divi simti sešdesmit deviņi *euro* piecdesmit septiņi centi).

Gulbenes novada pašvaldības domes 2020.gada 29.oktobra saistošo noteikumu Nr.23 “Par Gulbenes novada pašvaldības līdzfinansējuma apmēru nekustamo īpašumu pieslēgšanai centralizētajai ūdensapgādes un kanalizācijas sistēma” 11.punkts noteic, ka viena nekustamā īpašuma pieslēgšanai centralizētajai ūdensapgādes un/vai kanalizācijas sistēmai pašvaldības līdzfinansējums tiek noteikts 50 % apmērā no pieslēguma būvniecības izmaksām, bet ne vairāk kā 2000 EUR (divi tūkstoši *euro*).

Pirms lēmuma pieņemšanas Komisija pārbaudīja […] atbilstību Gulbenes novada pašvaldības domes 2020.gada 29.oktobra saistošo noteikumu Nr.23 “Par Gulbenes novada pašvaldības līdzfinansējumu nekustamā īpašuma pieslēgšanai centralizētajai ūdensapgādes un kanalizācijas sistēmai” 8.3. un 8.4. apakšpunktā noteiktajām prasībām, kas noteic, ka pašvaldības līdzfinansējumu piešķir, ja pretendentam nav parādu par sniegtajiem sabiedriskajiem ūdenssaimniecības pakalpojumiem un nav nekustamā īpašuma nodokļa parādu Gulbenes novadā, un konstatēja, ka iesnieguma iesniedzējam:

– nav nodokļu parādu, ko apliecina Gulbenes novada pašvaldības 2024.gada 13.augusta izziņa Nr. GND/5.13.7/24/104;

– nav ūdensapgādes un kanalizācijas pakalpojumu maksājumu parādu, ko apliecina SIA “Gulbenes Energo Serviss” 2024.gada 13.augusta izziņa Nr. GES/2024/1.4/615.

Izvērtējot visus lietas apstākļus, pamatojoties uz Gulbenes novada pašvaldības domes 2020.gada 29.oktobra saistošo noteikumu Nr.23 “Par Gulbenes novada pašvaldības līdzfinansējumu nekustamā īpašuma pieslēgšanai centralizētajai ūdensapgādes un kanalizācijas sistēmai” 11.punktu, Gulbenes novada pašvaldības ūdenssaimniecības pakalpojumu attīstības komisijas nolikuma, kas apstiprināts ar Gulbenes novada pašvaldības domes 2021.gada 25.februāra lēmumu Nr. GND/2021/168, 2., 5. un 11.punktu, atklāti balsojot: PAR – 4 (Gints Āboliņš, Inta Bindre, Dace Kurša, Kaspars Rakstiņš), PRET – nav, ATTURAS – nav, Gulbenes novada pašvaldības ūdenssaimniecības pakalpojumu attīstības veicināšanas komisija NOLEMJ:

1. IZMAKSĀT nekustamā īpašuma ar kadastra numuru 5001 008 0078 un adresi Raiņa iela 28, Gulbene, Gulbenes novads, īpašniekam […] […], Gulbenes novada pašvaldības līdzfinansējumu 1134,79 EUR(viens tūkstotis viens simts trīsdesmit četri *euro* septiņdesmit deviņi centi) no pieslēguma centralizētajai ūdensapgādes un kanalizācijas sistēmai būvniecības izmaksām.
2. UZDOT Gulbenes novada Centrālās pārvaldes Finanšu nodaļai, pamatojoties uz Latvijas Republikas Vidzemes apgabaltiesas zvērināta notāra […] 2024.gada 13.jūnijā izdotu Universālpilnvaru (aktu un apliecinājumu reģistrā reģistrēta ar Nr. 1100), izmaksāt […], kā […]pārstāvei šā lēmuma 1. punktā noteikto Gulbenes novada pašvaldības līdzfinansējumu uz 2024. gada 18.jūnijā līdzfinansējuma līgumā Nr. GND/9.19/24/322 norādīto bankas kontu.

Atbilstoši Administratīvā procesa likuma 70.panta pirmajai daļai šis lēmums stājas spēkā ar brīdi, kad tas paziņots adresātam. Atbilstoši Paziņošanas likuma 8.panta trešajai daļai dokuments, kas paziņots kā ierakstīta pasta sūtījums, uzskatāms par paziņotu septītajā dienā pēc tā nodošanas pastā. Pamatojoties uz Administratīvā procesa likuma 76.panta pirmo un otro daļu, 77.panta pirmo daļu, 79.panta pirmo daļu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē, apstrīdēšanas iesniegumu iesniedzot Gulbenes novada pašvaldībā, Ābeļu ielā 2, Gulbenē, Gulbenes novadā, LV-4401

Sēdi slēdz 2024.gada 16.augustā plkst. 10 00

Komisijas sēdes vadītājs \_\_\_\_\_\_\_\_\_\_ Dace Kurša

Komisijas locekļi \_\_\_\_\_\_\_\_\_\_ Gints Āboliņš

\_\_\_\_\_\_\_\_\_\_ Inta Bindre

\_\_\_\_\_\_\_\_\_\_ Kaspars Rakstiņš